hu hu en en el hu hu en hu hu hu hu hu sk en hu hu en hu hu hu hu hu hu hu hu hu hu hu hu hu hu hu hu hu hu hu hu hu en hu en en en fa en en en en en hu en hu hu en hu en hu hu en en el en hu hu az en fr en hu hu en de ast en en hu en hu de en hu hu cs hu hu hu hu hu hu hu hu en hu hu hu hu hu hu hu fi es en en hbs_lat hu en en hu en hu en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en
Néhány jótanács a pályázathoz | Magyar-Tajvani Egyesület
Primary Menu Skip to content
Az alábbiakban csupán szubjektív ötletek, tippek olvashatók, amelyek természetesen nem tekinthetők általános érvényűnek…
1. Amit ma megtehetsz, ne halaszd holnapra…
A sikeres pályázat benyújtásának elengedhetetlen alapfeltétele, hogy időben add be a kért dokumentumokat! Bár mindez triviálisnak tűnik, de egyes papírok beszerzése akár három hetet is igénybe vehet, a különböző hivatalok munkakedvétől függően…
Bár a pályázati kiírást minden évben frissítik, a csatolandó dokumentumok listája megközelítőleg állandó, így azok jóval a leadási határidő lejárta előtt be is szerezhetők.
A különböző egyetemek és nyelviskolák listáját a Taipei Office minden évben a tanulni vágyók rendelkezésére bocsátja, így érdemes azokat már az ösztöndíj tervének megfogantakor átböngészni.
Alapvetően két ösztöndíjtípus közül választhatunk, a nyelvi képzés (maximálisan egy év) és az egyetemi képzés (BA, MA, PhD) között, amelyek kombinálhatók is. Érdemes ki is használni ezt a remek lehetőséget, és a felsőbb stúdiumok megkezdése előtt beíratkozni egy nyelviskolába. Legkézenfekvőbb a célegyetem mandarin központját megjelölni, hiszen ez jelentékeny mennyiségű adminisztráció alól mentesít, ami nem elhanyagolható szempont. Természetesen nem hátrány, ha valaki például délen tanul mandarint, majd északra felvételizik valamely remek felsőoktatási intézménybe, de ez esetben két határidőt is figyelembe kell venni. Emellett a különböző iskolák felvételi eljárása is más lehet, ami tovább bonyolíthatja a jelentkezést.
3. Önéletrajz, motivációs levél
Fontos része a sikeres pályázatnak, sőt a felvételi eljárásnak is, a megfelelő önéletrajz és motivációs levél. Érdemes a tanulni vágyott szakiránynak megfelelően kidomborítani bizonyos területeket, hangsúlyozni az esetleges szakmai tapasztalatot.
Bár a motivációs levél megírása is kézenfekvőnek tűnik, mégis sok sikertelen pályázat köszönhető e néhány sornak. Természetesen a pozitív elbírálás több tényező függvénye, mégis, amennyiben a pályázó rendelkezik egy céllal, tervvel, ötlettel, amelynek megvalósulását a tajvani egyetemi képzésben  látja, s mindezt meg is tudja indokolni, nagyobb eséllyel indulhat a mindezt biztosító ösztöndíjért.
Mind az ösztöndíjhoz, mind az egyetemi felvételihez szükségesek bizonyos orvosi vizsgálatok.  A formanyomtatványok letölthetők a Taipei Office honlapjáról, azonban érdemes az egyes egyetemek oldalait is végigböngészni, előfordulhatnak különbségek. Ez esetben mindkét dokumentumot ki kell tölteni. Legegyszerűbb a feladatra a háziorvost felkérni, majd a tüdőszűrés és az AIDS-teszt eredményeit igazoló papírokat csatolni. Utóbbit több helyen is el lehet végeztetni, azonban az igazolás kiállítása – lehetőleg angol nyelvű – nem térítésmentes, és 1-2 hetet is igénybe vehet.
A következő honlapon érdemes tájékozódni:
5. Érettségi, index, diploma
Szintén része a pályázati és a felvételi kiírásnak a legmagasabb iskolai végzettséget, illetve a folyó tanulmányokat igazoló okmányok hiteles fordítása. Mindezt az állami fordítóiroda borsos áron vállalja, összegtől függő határidőre.
Néhány iskola kér angol nyelvű bankszámlakivonatot, amelynek igazolnia kell, hogy az általuk meghatározott összeg – általában amerikai dollár – rendelkezésre áll a jelentkező folyószámláján. A legtöbb bank rendelkezésre bocsátja a kért dokumentumot, kiállítása azonban három hetet is igénybe vehet, és (természetesen) nem térítésmentes.
A fent felsoroltak mellett mindenképpen alaposan át kell tanulmányozni a pályázati kiírást, illetve az iskolák honlapjait, amelyek részletes felvilágosítást adnak a felvételi eljárásról.
Sok sikert és kitartást minden lelkes Pályázónak!
Previous PostHasznos linkekNext PostNéhány gondolat a tajvani (tömeg)közlekedésről
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
This site uses Akismet to reduce spam. Learn how your comment data is processed.
Categories Select Category _MyTaiwan all Aktuális Chinese post English post Formosa Exhibition Hírlevél Konferencia Közlekedés Kultúra Language Exchange 語言交換 Látnivaló LinKosár Magyar posts Ösztöndíj Prof. Dr. Jordán Gyula Essay Contest TAA members Taiwan info Taiwan Movie Club
A 2017 évi ösztöndíj tájékoztató után 2017/02/22
Tajvan szigete egy csésze teán keresztül – sajtóválogatás 2017/01/30
Formosa’s Golden Treasure – Tea exhibition at the Damjanich János Museum: POSTER NO 7 2017/01/24
Rólunk / About / 我們
Üdvözlünk a 匈牙利台灣協會 Magyar-Tajvani Egyesület  honlapján!
Magyar – Kínai nyelvgyakorlás
Proudly powered by WordPress